Timișoara. Serenade adresate profesorilor de viitorii medici
Absolvenții Universitații de Medicină și Farmacie “Victor Babeș” Timișoara vor concerta pentru profesorii lor ca semn de mulțumire pentru pregătirea pe care le-au oferit-o pe parcursul celor șase ani de studiu, pentru ca ei să devină medici.
„Serenadele sunt un prilej de bucurie și nostalgie, prin care studenții din anul VI ai Universitații de Medicină și Farmacie “Victor Babeș” Timișoara – secția română, susținuți de conducerea Universității, vor să-și exprime recunoștiința profesorilor care i-au îndrumat timp de 6 ani, dar totodată să-și creeze o amintire frumoasă la finalul studenției.
Evenimetul care se anunță unul grandios, va avea loc în mai multe locații precum Clădirea Universității de Medicină și Farmacie „Victor Babeș” Timișoara, Spitalul Clinic Judetețean de Urgență “Pius Brînzeu” Timișoara, Spitalul Clinic Municipal de Urgență Timișoara, Spitalul Clinic de Urgență pentru Copii “Louis Țurcanu” Timișoara și Institutul de Boli Cardiovasculare Timișoara.
CITEȘTE ȘI: Ada Hausvater, directorul general al Teatrului Național „Mihai Eminescu” din Timișoara, inclusă în Top 100 Manageri
Astfel că, în perioada 9-10 mai se vor desfășura SERENADELE UMFT2024, la care se preconizeză un număr de aproximativ 150 de studenți participanți, la care se vor alătura cadrele didactice de la locațiile menționate.
Toate acestea,începând cu ora 10 dimineața,în fiecare din cele doua zile ale evenimentului. Viitorii absolvenți s-au pregătit cu entuziasm în ultima lună pentru ca acest eveniment să fie unul de succes.
În acest sens, aceștia au compus versuri noi, cu tematica anilor studenției mediciniste, transpuse pe linii melodice ale unor melodii cunoscute, cum ar fi „Ghița” de la Cleopatra Stratan ori „Așa că beau” de la trupa Bosquito”, a precizat Radeș Maria, studentă organizatoare.